Flere nordjyder har sendt billeder af storke, der kunne være de første storke i regionen i 2017. En stork er spottet ved Gandrup, hvor en seer var hurtig til at fange et par billeder af den store fugl. Og så har der været endnu en stork (eller måske den samme?). I hvert fald er der også spottet en stork på en mark i Ravnkilde ved Haverslev, og det er hele 60 kilometer fra det første sted. Billederne er taget fra en traktor, der tilsyneladende ikke var nok til at skramme storken væk. Har du set storke i Nordjylland? Så skriv gerne til os på TV2 Nords Facebook-side.

Opsummering:
De første storke er blevet spottet denne weekend i Nordjylland.